15
Iahova lei kat revi me-Isrel keil en out volvol
Eksodas 15:22-25; 16:1-5,11-31; 17:1-7
22 Evus, Mosis mulamun me-Isrel keil ran Atas Tahilhili ka uva en out volvol ten out Sur. Avong etel keke amual koteh out volvol enek, ka arvotin etai oai. 23 Umai suk en out tai koa oai mul ien, ka oai enek kon, asakras avamuni. Sakini avise out enek en ‘Marah’ koa aneite teni vi ‘kon.’ 24 Meatin keil arun kutut kat Mosis avit, “?Asa suk keke rehemuni?” 25 Mosis murang min Iahova en hisien, sakini rie lat mavuli ai tai mini. Ka navong soni va en oai koa kon, sakin oai mai kas. Ka meatin keil akilea suk avamuni.