22
Elivas vit Siob mul kan heite ten tisaen keil onen
Siob 22:1-2,4-5,10-11
1 Elivas ten out Teman selus eris min Siob vit,
2 “?Meatin tai kilea vasuvasuv en umen onen Ahi?
?Meteisauen onen meatin etai kilea vakatauni?
4 “?Mukave, Ahi mul ralimal enuk veni kovouhou mini?
?Vensa mul san mahien minuk?
5 Ahi mul mumoni minuk veni tisaen onom keil houlu vareis,
ven sakkalkalien vasi keil onom.
10 “Sakini eitapolis keil houlu amul rahituk,
annivul katuk ka metauen vilelau enuk.
11 Mankoli mul koe out koa koro ien, kosakras kovalele.
Mari oai mutaluh koe keik.”