19
Iahova san mengkatien keil onen en usite ten sakien koa meatin keil imai ito en meten Ahi
Levitikas 19:1-2,17-18; 20:6-8
1 Iahova viten selusien tai min Mosis 2 vahit meseini min me-Isrel keil vahit, “!Kami mihehi votut, veni inau, Iahova, Ahi onami, navi votut!✡
17 “Konakurtei rendemien tatisa naha kat meatin sav keil koa aro vesesal venuk. Ka munak tounah tai sakin kamil millele tisa en kamil, mihetali mal eni keke hesakinuk kirmumontei tisaen.✡ 18 Konasa kestei sakien tisa mini ka rendemien onom natisa kattei. !Vuo! Envatien onom hel en meatin sav keil hesuval koa keik em vat keik eris.✡ Inau navi Iahova.
✡ 19:2 Lev 11:44-45; 1Pit 1:16 ✡ 19:17 Mat 18:15 ✡ 19:18 Mat 5:43; 19:19; 22:39; Mak 12:31; Luk 10:27; Rom 13:9; Kal 5:14; Tiem 2:8